

Átfogó értékelés

Szigethalom Város Önkormányzat

gyermekjóléti és gyermekvédelmi feladatainak ellátásáról

2024.

Jóváhagyta:

\_\_\_\_\_\_\_\_\_\_\_\_\_\_\_\_\_\_\_\_

Fáki László polgármester

a …/2025. (V. 20.) számú Kt. határozat alapján.

Tartalomjegyzék

[1. Előszó 2](#_Toc197350142)

[2. A település demográfiai mutatói, különös tekintettel a 0-18 éves korosztály adataira 2](#_Toc197350143)

[3. Az önkormányzat által nyújtott pénzbeli, természetbeni ellátások biztosítása 3](#_Toc197350144)

[3.1. A rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága 3](#_Toc197350145)

[3.2. Egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok 6](#_Toc197350146)

[3.3. Gyermekétkeztetés megoldásának módjai, kedvezményben részesülőkre vonatkozó statisztikai adatok 8](#_Toc197350147)

[3.3.1. Bölcsődei étkeztetés 8](#_Toc197350148)

[3.3.2. Óvodai étkeztetés 10](#_Toc197350149)

[3.3.3. Iskolai étkeztetés 11](#_Toc197350150)

[3.3.4. Szünidei étkeztetés 13](#_Toc197350151)

[4. Az önkormányzat által biztosított személyes gondoskodást nyújtó ellátások bemutatása 14](#_Toc197350152)

[4.1. Gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai) 14](#_Toc197350153)

[4.2. Gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok 16](#_Toc197350154)

[5. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása 18](#_Toc197350155)

[5.1. Nebuló Közétkeztetési Intézmény 18](#_Toc197350156)

[5.2. Nobilis Humán Szolgáltató 19](#_Toc197350169)

[6. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések) 20](#_Toc197350170)

[6.1. Javaslatok a Nebuló részéről 21](#_Toc197350171)

[7. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása 21](#_Toc197350172)

[8. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.). 22](#_Toc197350173)

# Előszó

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése értelmében a települési önkormányzat a gyermekjóléti és gyermekvédelmi feladatainak ellátásáról minden év május 31-éig átfogó értékelést készít. Az értékelést a képviselő-testület általi megtárgyalást követően meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

Az átfogó értékelés agyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. számú melléklet I. részében meghatározott tartalmi követelmények alapulvételével az önkormányzat, a Polgármesteri Hivatal rendelkezésére álló adatok, statisztikai adatok, a jegyzői gyámhatóság működésére vonatkozó statisztikai adatok, a Szigetszentmiklósi Rendőrkapitányság Tököli Örs éves beszámolója, valamint a Nebuló Közétkeztetési Intézmény és a Nobilis Humán Szolgáltató Család- és Gyermekjóléti Szolgálat éves szakmai működéséről szóló beszámoló alapján készült.

Az értékelés során a 2024. év a tárgyév.

# A település demográfiai mutatói, különös tekintettel a 0-18 éves korosztály adataira

Szigethalom 2024-ben 19 180 főt számlált. A lakosság évről évre kis mértékben növekszik. A kiskorúak száma 2023-ról 2024-re 1,1%-kal – 3892 főről 3849 főre - csökkent. A település lakosságának összetételében jelentős változás a vizsgált időszakban nem történt.

# Az önkormányzat által nyújtott pénzbeli, természetbeni ellátások biztosítása

A Gyvt. 14. § szerint a gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység. A gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint e törvényben meghatározott hatósági intézkedések biztosítják. A Gyvt. 5. § k) pontja alapján a települési önkormányzat jegyzője gyámhatóságnak minősül.

A Gyvt. 15. § (1) bekezdése alapján a pénzbeli és természetbeni ellátások az alábbiak:

a) a rendszeres gyermekvédelmi kedvezmény,

b) a gyermekétkeztetés,

c) a gyermektartásdíj megelőlegezése,

d) az otthonteremtési támogatás.

A Szigethalmi Polgármesteri Hivatalban (a továbbiakban: Hivatal) három fő ügyintéző látja el a jegyző gyámhatósági hatáskörébe tartozó feladatokat, a települési támogatások nyújtásával összefüggő önkormányzati hatósági feladatokat, valamint ugyanezen ügyintézők feladatát képezik a más hatóságoktól, bíróságoktól érkező környezettanulmányok elkészítésére vonatkozó megkeresések teljesítése. Az ügyintézők feladatukat területi megosztás szerint látják el, mindegyik ügyintéző eljár valamennyi ügytípusban.

A gyámhatósági feladatok ellátáshoz a tárgyi feltételek biztosítottak. A munkavégzéshez valamennyi ügyintéző számára biztosítva van az internetkapcsolattal rendelkező számítógép és internetes jogtárhoz való hozzáférés. A PTR kötelező alkalmazása mellett a feladat ellátását segíti a Hivatal által előfizetett WinSzoc program.

## A rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága

A Gyvt. 18. § (1) bekezdésének a) pontja alapján a jogosult gyermek számára a gyámhatóság az e törvényben meghatározott feltételek szerint rendszeres gyermekvédelmi kedvezményre való jogosultságot állapít meg. Ugyanezen jogszabály 19. § (1) bekezdése értelmében a rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult az ingyenes vagy kedvezményes intézményi gyermekétkeztetés és a szünidei gyermekétkeztetés, alapösszegű vagy emelt összegű pénzbeli támogatás, kiegészítő pénzbeli ellátás, valamint egyéb kedvezmények igénybevételére.

A Gyvt. 19. § (2) bekezdés alapján rendszeres gyermekvédelmi kedvezményre akkor jogosult a gyermek, amennyiben a gyermeket gondozó családban az egy főre jutó havi jövedelem összege nem haladja meg

1. a szociális vetítési alap összegének 165%-át (47.025Ft/fő), vagy
2. a szociális vetítési alap összegének a 180%-át (51.300Ft/fő), ha
   1. a gyermeket egyedülálló szülő vagy más törvényes képviselő gondozza, vagy
   2. a gyermek tartósan beteg, illetve súlyosan fogyatékos, vagy
   3. a nagykorúvá vált gyermek nappali oktatás munkarendje szerint tanulmányokat folytat és 23. életévét még nem töltötte be, vagy felsőfokú oktatási intézmény nappali tagozatán tanul és a 25. életévét még nem töltötte be, és a nagykorúvá válását megelőző második hónap első napja, valamint a nagykorúvá válását megelőző nap közötti időszakban legalább egy napig rendszeres gyermekvédelmi kedvezményre volt jogosult

feltéve, hogy a vagyoni helyzet vizsgálata során az egy főre jutó vagyon értéke nem haladja meg a Gyvt-ben meghatározott értéket.

A Gyvt. 15. § (4) bekezdésének a) pontja szerint a gyermekvédelmi gondoskodás keretébe tartozó hatósági intézkedések a hátrányos és halmozottan hátrányos helyzet fennállásának megállapítása.

A gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendelet 3. § (1) bekezdésének g) és i) pontjai alapján a települési önkormányzat jegyzője megállapítja a gyermek rendszeres gyermekvédelmi kedvezményre való jogosultságát, továbbá megállapítja a rendszeres gyermekvédelmi kedvezményre jogosult gyermek, nagykorúvá vált gyermek hátrányos és halmozottan hátrányos helyzetének fennállását.

**Rendszeres gyermekvédelmi kedvezményben részesülő,**

**megállapított hátrányos helyzetű és halmozottan hátrányos helyzetű**

**gyermekek és nagykorúvá vált gyermekek 2024. évi adatai**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Megnevezés | | | Tárgyévben nyilvántartásba vett (fő) | December 31-én nyilvántartottból korcsoport szerint (fő) | | | | | December 31. napján nyilvántartott (fő) |
| 0-2 éves | 3-5 éves | 6-13 éves | 14-17 éves | 18 éves és idősebb |
| Rendszeres gyermekvédelmi kedvezményben részesülő gyermekek és nagykorú gyermekek száma | | | 60 | 4 | 6 | 36 | 13 | 1 | 60 |
|  | Megállapított hátrányos helyzetűek száma | | 41 | 2 | 4 | 25 | 9 | 1 | 41 |
|  |  | Szülő(k), családba fogadó gyám alacsony iskolai végzettsége miatt | 41 | 2 | 4 | 25 | 9 | 1 | 41 |
|  | Megállapított halmozottan hátrányos helyzetűek száma | | 0 | 0 | 0 | 0 | 0 | 0 | 0 |
|  |  | Szülő(k), családba fogadó gyám alacsony iskolai végzettsége és alacsony foglalkoztatottsága miatt | 0 | 0 | 0 | 0 | 0 | 0 | 0 |
|  | A gyámhivatal által hivatalból megállapított halmozottan hátrányos helyzetű nevelésbe vett gyermekek | | 4 | 0 | 0 | 4 | 0 | 0 | 4 |
| Családok száma, amelyekben a hátrányos helyzetű gyermekek élnek | | | 21 |  |  |  |  |  | 21 |
| Családok száma, amelyekben a halmozottan hátrányos helyzetű gyermekek élnek | | | 0 |  |  |  |  |  | 0 |

2024. december 31. napján 60 gyermek és nagykorú gyermek szerepelt a rendszeres gyermekvédelmi kedvezményben részesülők nyilvántartásában. A jegyző 41 gyermekre vonatkozóan állapította meg a hátrányos helyzetet, míg a járási hivatal, mint gyámhivatal, 4 gyermek esetében állapította meg hivatalból a hátrányos helyzetet.

**Rendszeres gyermekvédelmi kedvezmény (RGYVK) – ellátottak számának változása**

**2024. évben**

|  |  |  |  |  |
| --- | --- | --- | --- | --- |
| Megnevezés | Előző év december 31. napján támogatásra jogosultak száma | Tárgyév folyamán | | Tárgyév december 31. napján támogatásra jogosultak száma |
| megállapított | megszűnt |
| támogatások száma | |
| RGYVK | 100 | 60 | 100 | 60 |

A rendszeres gyermekvédelmi kedvezményben részesülők száma 2023-ról 2024-re 100 főről 60 főre csökkent.

A gyermekek védelméről és a gyámügyi igazgatásról szóló 1997. évi XXXI. törvény 20/A. § (1) és (2) bekezdése alapján, évente kétszer alapösszegű és emeltösszegű támogatás kerül kifizetésre annak a gyermeknek, fiatal felnőttnek, akinek tárgyév augusztus 1. napján, és tárgyév november 1-jén rendszeres gyemekvédelmi kedvezménye áll fenn, illetve akik hátrányos vagy halmozottan hátrányos helyzetűek a gyámhatóság határozata alapján. Az alapösszegű pénzbeli támogatás összege 6.000Ft, az emelt összegű pénzbeli támogatás összege 6.500Ft.

Tárgyévben rendszeres gyermekvédelmi kedvezményhez kapcsolódó pénzbeli támogatásként összesen  919.000Ft összeg került kifizetésre. Az RGYVK-hoz kapcsolódó kiegészítő pénzbeli ellátásban senki nem részesült a a településen.

**Rendszeres gyermekvédelmi kedvezményre jogosult családok száma a gyermekek száma szerint 2024. december 31-én**

|  |  |  |  |  |  |  |
| --- | --- | --- | --- | --- | --- | --- |
|  | **1** | **2** | **3** | **4 vagy 5** | **6 vagy annál több** | Összesen: |
|  | **gyermekes családok száma** | | | | |  |
| Családok száma | 13 | 7 | 4 | 5 | 0 | 29 |
| Ebből, ahol egyedülálló a szülő | 7 | 5 | 0 | 1 | 0 | 13 |

Tárgyév végén összesen 42 család volt jogosult rendszeres gyermekvédelmi kedvezményre. Tizenhárom család esetében egyedülálló szülő neveli 1 vagy akár 5 gyermekét.

**Rendszeres gyermekvédelmi kedvezményre jogosult gyermekek száma**

**az egy főre jutó családi jövedelem szerinti bontásban**

**a jogosultság megállapításakor 2024. december 31-én**

|  |  |  |  |  |  |  |
| --- | --- | --- | --- | --- | --- | --- |
|  | Egy főre jutó családi jövedelem | | | | | Összesen: |
|  | a szociális vetítési alap (szva.) összegét nem éri el | a szva. összegét eléri, de annak 165%-át nem haladja meg | a szva. összegének 165%-át meghaladja, de annak 180%-át nem haladja meg | a szva. 180%-át meghaladja, de annak 225%-át nem haladja meg | a szva. összegének elére 225%-át meghaladja, de annak 245%-át nem haladja meg |
| 2024. december 31-én RGYVK jogosult gyermekek száma összesen | 16 | 25 | 6 | 8 | 5 | 60 |
|  | kevesebb, mint 28500Ft/fő | több, mint 28500Ft/fő, de kevesebb, mint 47025 Ft/fő | több, mint  47025Ft/fő, de kevesebb, mint 51300Ft/fő | több, mint 51300Ft/fő, de kevesebb, mint 64125Ft/fő | több, mint 64125Ft/fő, de kevesebb, mint 69825Ft/fő |  |

Fenti táblázat szerint 16 gyermek olyan háztartásban nevelkedik, ahol a család egy főre jutó havi jövedelme nem éri el a szociális vetítési alap összegét, azaz a 28.500Ft-ot. A legtöbb RGYVK jogosult gyermeket - 25 főt - nevelő háztartásban az egy főre eső havi jövedelem 28.500Ft és 47.025Ft között van.

## Egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok

A Gyvt. 18. § (2) bekezdése értelmében a települési önkormányzat képviselő-testülete a rendeletében meghatározott módon és feltételek szerint a gyermek és fiatal felnőtt rászorultságára tekintettel pénzbeli támogatást állapíthat meg.

A szociális igazgatásról és szociális ellátásokról szóló 1993. évi III. törvény (a továbbiakban: Szt.) 45. §**-**aértelmében a képviselő-testület önkormányzati rendeletben meghatározott feltételek alapján - pénzbeli vagy természetbeni formában - települési támogatást nyújt, továbbá a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére rendkívüli települési támogatást köteles nyújtani.

Az önkormányzat önkormányzati hatósági hatáskörében a települési támogatások keretei között, anyagi lehetőségei függvényében támogatja a szigethalmi lakosokat, így a rászorult gyermekes családokat is. Az önkormányzati hatáskörben, települési szinten adható települési támogatásokat Szigethalom Város Önkormányzata Képviselő-testületének a települési támogatások helyi szabályozásáról szóló 6/2023. (III. 1.) számú rendelete szabályozza.

Szigethalom város Önkormányzata által adott települési támogatások formái a tárgyévben:

1. Egyszeri gyógyszertámogatás
2. Rendszeres gyógyszertámogatás
3. Kegyeleti támogatás
4. Közüzemi támogatás
5. Tüzelési támogatás
6. Szemétszállítási díj-kedvezmény
7. Rendkívüli települési támogatás
8. Utazási támogatás

Az Önkormányzat költségvetéséből tárgyévben kifizetett pénzbeli és természetbeni települési támogatások összege, a támogatásban részesített személyek száma és a támogatási esetek száma az alábbi táblázatból olvasható ki.

**A települési támogatás 2024. évi összesített adatai**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Támogatásban részesített személyek száma (fő) | | | Támogatási esetek száma (db) | | Felhasznált összeg összesen (ezer Ft) | |
|  | Összesen | Pénzbeli | Természetbeni | Pénzbeli | Természetbeni | Pénzbeli | Természetbeni |
| Szt. 45. § (1) a) lakhatáshoz kapcsolódó rendszeres kiadások viseléséhez | 190 | 0 | 190 | 0 | 2280 | 0 | 3112 |
| Szt. 45. § (1) b) a 18. életévét betöltött tartósan beteg hozzátartozójának az ápolását, gondozását végző személy részére | 0 | 0 | 0 | 0 | 0 | 0 | 0 |
| Szt. 45. § (1) c) a gyógyszerkiadások viseléséhez | 24 | 24 | 0 | 255 | 0 | 2244 | 0 |
| Szt. 45. § (1) d) lakhatási kiadásokhoz kapcsolódó hátralékot felhalmozó személyek részére. | 0 | 0 | 0 | 0 | 0 | 0 | 0 |
| Szt. 45. § (3) rendkívüli települési támogatás | 162 | 162 | 0 | 284 | 0 | 15268 | 0 |
| Szt. 45. § alapján egyéb települési támogatás keretében nyújtott ellátás | 66 | 66 | 0 | 93 | 0 | 4450 | 0 |
| Összesen | 442 | 252 | 190 | 632 | 2280 | **21 962** | **3 112** |

A vizsgált időszakban települési támogatásként összesen 21.962.000Ft pénzbeli és 3.112.000Ft természetbeni támogatás került kifizetésre összesen 442 támogatott személy számára.

A fenti táblázatban feltüntetett települési támogatáson túl az önkormányzat 2024-ben összesen 5.405.000Ft összeggel támogatta a helyi tehetséges fiatalokat sport-, középfokú tanulmányi és Bursa ösztöndíjak formájában, valamint 695.000Ft összeget fordított köztemetésre szociális pénzbeli ellátásként.

## Gyermekétkeztetés megoldásának módjai, kedvezményben részesülőkre vonatkozó statisztikai adatok

A gyermekek védelméről és a gyámügyi igazgatásról szóló 1997. évi XXXI. törvény 18. § (1a) bekezdése kimondja, hogy a települési önkormányzat vagy a fenntartó az e törvényben meghatározott módon, természetbeni ellátásként biztosítja a gyermekétkeztetést.

A Gyvt. 21. § (1) bekezdése értelmében természetbeni ellátásként a gyermek életkorának megfelelő gyermekétkeztetést kell biztosítani a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő, gyermekotthon vezetője, illetve az Szt. hatálya alá tartozó ápolást, gondozást nyújtó intézmény vezetője kérelmére

a) a bölcsődében, mini bölcsődében,

b) az óvodában,

c) a nyári napközis otthonban,

d) az általános és középiskolai kollégiumban, az itt szervezett externátusi ellátásban,

e) az általános iskolai és - ha önkormányzati rendelet kivételével jogszabály másképpen nem rendelkezik - a középfokú iskolai menzai ellátás keretében,

f) a fogyatékos gyermekek, tanulók nevelését, oktatását ellátó intézményben és a fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében [az a) -f) pontban foglaltak a továbbiakban együtt: intézményi gyermekétkeztetés],

g) a 21/C. §-ban foglaltak szerint a bölcsőde, mini bölcsőde és az óvoda zárva tartása, valamint az iskolában a nyári szünet és a tanítási szünetek időtartama alatt (a továbbiakban együtt: szünidei gyermekétkeztetés).

Településünkön a Nebuló Közétkeztetési Intézmény gondoskodik a gyermekek étkeztetéséről a helyi bölcsődékben, óvodákban és iskolákban. A gyermekétkeztetés bemutatására szolgáló statisztikákat és értékelést az intézmény vezetője készítette.

### Bölcsődei étkeztetés

Tárgyévben a Nebuló összesen 17.267 adag ételt szállított a bölcsődék számára. A bölcsődei adagszámok 2020. óta növekednek. 2023-ról 2024-re 28%-kal nőtt az előállított adagok száma.

Az alábbi táblázatban megtekinthető a bölcsőde számára készített adagok száma normatív kedvezményben részesülő adagszámok és normatív kedvezményben nem részesülő adagszámok szerinti bontásban.

A köznyelv ingyenes közétkeztetésként ismeri azt, amikor a gyermek 100% normatív étkezési díjkedvezményben részesül. Az „ingyenes” étkeztetés költségét normatív támogatásként finanszírozza a központi költségvetés.

A bölcsődei étkeztetett gyermekek 79%-a 100 % normatív étkezési díjkedvezményben részesül.

### Óvodai étkeztetés

2024-ben a Nebuló Közétkeztetési Intézmény 104.861 adag ételt állatott elő az óvodások számára.

Az előállított óvodai adagszámok 87%-ára 100%-os normatív térítési díjkedvezmény érvényesül. Az adagok 11%-ára nem vehető igénybe kedvezmény, míg a maradék 2% esetében a 100%-os kedvezmény csak a napi egyszeri étkezésre - az ebédre - vonatkozik.

Az alábbi diagram bemutatja a 100% normatív kedvezményben részesülő „ingyenes” adagok és a normatív kedvezményben nem részesülő adagok számát az összes óvodai adagszámhoz viszonyítva.

### Iskolai étkeztetés

A Nebuló Közétkeztetési Intézmény a 2024. évben 116.573 adag étel állított elő az általános iskolában étkező gyermekek számára.

Az általános iskolai intézményi gyermekétkeztetésben a legtöbb gyermekre a napi háromszori étkezést veszik igénybe a szülők.

Az iskolások számára elkészített 116.573 adag étel 55%-át teljes áron fizették, az adagok 37%-ára 50%-os kedvezmény tudtak igénybe venni a szülők, míg az elfogyasztott adagok 8%-ára vehettek igénybe 100% normatív kedvezményt.

A bölcsődei, óvodai és iskolai gyermekétkeztetés grafikonjaiból kiolvasható, hogy az általános iskolai közétkeztetésben, habár jelentős szerepet játszik a központi normatív támogatás, a kedvezményesen vagy ingyenesen étkezők aránya kisebb, mint az óvodai vagy bölcsődei ellátottak esetében.

### Szünidei étkeztetés

A rászorulók számára a szünidei gyermekétkeztetést a 2015. évi CCXXIII. törvény 36. § (2) bekezdés c) pontjával módosított a gyermekek védelméről és a gyámügyi igazgatásról szóló 1997. évi XXXI. törvény (Gyvt.) vezette be 2016. január 1. hatállyal.

Az ellátandó közfeladat jogszabályi alapja a Gyvt. 21. § (1) bekezdés g) pontja. Ugyanezen jogszabály 21/C. § határozza meg a szünidei gyermekétkeztetés keretében kötelezően ellátandó gyermekek körét, valamint az önkormányzat által ilyen ellátásban részesíthető gyermekek körét.

A Nebuló Közétkeztetési Intézmény szervezi a szünidei gyermekétkeztetést egyedileg csomagolt meleg ételek kiszolgálása formájában. A szünidei gyermekétkeztetés keretében biztosított meleg ebédet a Gyermekjóléti és Családsegítő Szolgálat munkatársai osztják ki a jogosultaknak.

Szünidei gyermekétkeztetés keretében tárgyévben összesen 710 adag étel került lefőzésre, melynek túlnyomó részét a nyári szünidő időszakában vettek igénybe a szülők.

A szünidei gyermekétkeztetés keretében igényelt és lefőzött adagok számának évek óta tartó csökkenése 2023-ban mélypontra ért, majd 2024-ben nőtt.

# Az önkormányzat által biztosított személyes gondoskodást nyújtó ellátások bemutatása

A Gyvt. 14. § (2) és 15. § (2) értelmében a gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint e törvényben meghatározott hatósági intézkedések biztosítják. A személyes gondoskodás keretébe tartozó gyermekjóléti alapellátások:

a) a gyermekjóléti szolgáltatás,

b) a gyermekek napközbeni ellátása,

c) a gyermekek átmeneti gondozása,

d) gyermekek esélynövelő szolgáltatásai.

A Gyvt. 29. § (1) bekezdése alapján a fenntartó önkormányzat a személyes gondoskodást nyújtó ellátások (a továbbiakban: személyes gondoskodás) formáiról, azok igénybevételéről, valamint a fizetendő térítési díjról rendeletet alkot.

(2) Ha törvény másként nem rendelkezik, a fenntartó önkormányzat rendeletben szabályozza

a) az önkormányzat által biztosított személyes gondoskodás formáit,

b) az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait,

c) az intézményvezető hatáskörében - külön eljárás nélkül - biztosítható ellátásokat,

d) az ellátás megszűnésének eseteit és módjait,

e) a fizetendő térítési díjak mértékét, csökkentésének és elengedésének eseteit, módjait.

Szigethalom Város Önkormányzat Képviselő-testületének a személyes gondoskodást nyújtó gyermekjóléti ellátásokról szóló 6/2018. (III. 29.) számú rendelete (a továbbiakban: gyermekjóléti alapellátásokról szóló rendelet) szabályozza a személyes gondoskodás formáit. A gyermekek napközbeni ellátását Szigethalom közigazgatási területén a Nobilis Humán Szolgáltató Bölcsőde, a gyermekjóléti szolgáltatásokat a Nobilis Humán Szolgáltató Család- és Gyermekjóléti Szolgálat végzi.

## Gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai)

A gyermekjóléti alapellátásokról szóló rendelet 5. § (1) bekezdése alapján az Önkormányzat a Gyvt. 39-40. §-ban meghatározott egyes gyermekjóléti szolgáltatási feladatait – ideértve a családsegítést is - a Gyvt. 40.§ (1) bekezdésében foglaltak szerint a fenntartásában működő Nobilis Humán Szolgáltató költségvetési szerv keretein belül a Családsegítő és Gyermekjóléti Szolgálat (a továbbiakban: Szolgálat) által biztosítja.

A Szolgálat feladata a gyermekek és családok védelme a szociális munka módszereivel, továbbá más szakemberek bevonásával. A Szolgálat feladatának eredményes ellátása végett szoros együttműködésben áll az önkormányzattal, a felettes szervekkel, társhivatalokkal, civil szervezetekkel. A Szolgálat munkájának célja a prevenció, a gyermekvédelmi problémák feltárása, azok kezelése; a súlyos eseteknél hatósági intézkedés kezdeményezése, mely magában foglalja a védelembe vételt, a nevelésbe vételt, valamint az ideiglenes hatályú elhelyezést. A nevelésbe vétel, valamint az ideiglenes hatályú elhelyezés esetében a gyermeket kiemelik a családjából.

A kliensek a Szolgálat segítségét igénybe vevő személyek, akik a feltárt gyermekvédelmi probléma megoldására együttműködési megállapodás aláírásával tartósan - legalább 6 hónap időtartamra -, vagy együttműködési megállapodás aláírása nélkül eseti jelleggel tudják igénybe venni a Szolgálat szakértő segítségét. Azokat az eseteket, melyek során nem kötöttek megállapodást, a Szolgálat egyszeri segítségnyújtásként kezeli. Ilyen például az adományközvetítés, ügyintézéshez segítségnyújtás, tanácsadás, információ nyújtása.

A Család- és Gyermekjóléti Szolgálat tevékenységének bemutatására a Szolgálat grafikonjai kerültek felhasználásra.

A Szolgálat 2024-ben 720 klienssel került kapcsolatba.

A Magyar Élelmiszerbank Egyesület segítségével több mint 32 tonna élelmiszert sikerült a Szolgálatnak eljuttatnia 349 rászoruló részére, azaz fejenként átlagosan nagyjából 92,7kg élelmiszer került adományozásra tárgyévben. Ebből a 349 főből 136 fő eltartott, azaz 0-14 éves korú gyermek. Ezek a gyermekek a Szolgálat klienseiként együttműködési megállapodás alapján veszik igénybe a családsegítő munkáját. A Szolgálat a gyermekvédelmi jelzőrendszeren keresztül szerez tudomást a gyermekek potenciálisan veszélyeztetett helyzetéről. A legtöbb jelzés a köznevelési intézményekből és szakképző intézményekből érkezik, valamint az érdekvédő civil szervezetektől.

A szolgáltatást együttműködési megállapodás keretében igénybe vevők közel fele általános iskola nyolc osztálynál alacsonyabb végzettséggel, míg a kliensek negyede általános iskolai végzettséggel rendelkezik. A kliensek maradék egynegyede szakmával, illetve magasabb szintű végzettséggel rendelkezik.

Az alacsony iskolai végzettség szegénységi kockázatot jelent.

A lenti ábrán a Szolgálat szolgáltatását igénybe vevő családok száma ismerhető meg a leggyakrabban előforduló problémák szerinti bontásban. A legtöbb érintett családban a gyermek elhanyagolása volt az elsődleges probléma, de sok családban előfordul a családon belüli bántalmazás, valamint a magatartás- és teljesítményzavar is.

## Gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok

A Ktr. 6. § alapján a bölcsődei ellátást a fogyatékos gyermekek ellátásának kivételével, Szigethalom Város Önkormányzat fenntartásában, a Nobilis Humán Szolgáltató költségvetési szerv keretein belül működő Nobilis Humán Szolgáltató Bölcsőde, mint székhely, valamint a Nobilis Humán Szolgáltató Tipegő Bölcsőde, mint telephely útján a Gyvt., a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló 15/1998.(IV.30.) NM rendelet (továbbiakban: NM rendelet) vonatkozó rendelkezései alapján

a) önálló

b) napos bölcsődeként

c) egyéves kortól a gyermek 3. életévének betöltéséig

d) a 3. életévét betöltött gyermek esetén az NM rendelet 36. § (2) bekezdésében fennálló helyzet esetén, az ott meghatározott időpontig biztosítja.

A Bölcsőde két gondozási egységben, összesen 9 működő csoportban, 126 férőhelyet biztosít. A Váci Mihály utcai Cinege bölcsőde – mely további 28 gyermek számára biztosít majd férőhelyet - 2025. januárra tervezett megnyitása előreláthatólag csúszik.

2024-ben 121 beiratkozási kérelem érkezett az intézménybe, melyből 87 gyermek nyert felvételt, viszont 34 főt el kellett utasítani. A Bölcsődében a Nebuló Közétkeztetési Intézmény biztosítja az étkezést.

A bölcsődei étkeztetésnél a normatív kedvezményre való jogosultság leggyakoribb oka a jövedelmi helyzet és a 3 vagy annál több gyermek egy családon belül.

|  |  |
| --- | --- |
| Étkezés során normatív kedvezményre való jogosultág indoka | 2024.év során összesen (fő) |
| Rendszeres Gyermekvédelmi Támogatásban részesül | 1 |
| Tartós beteg | 4 |
| 3 vagy több gyermekes családok | 40 |
| Jövedelem helyzet | 93 |
| Nevelésbe vett | 1 |
| Hátrányos helyzetű | 0 |
| Vállalta az étkezési térítésdíjat | 36 |
| Speciális diétás ebéd | 0 |

# A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása

## Nebuló Közétkeztetési Intézmény

A 2024. évben két alkalommal történt ellenőrzés a Nebulóban. Egy alkalommal a Pest Vármegyei Kormányhivatal Szigetszentmiklósi Járási Hivatal Népegészségügyi Osztálya indított ellenőrzést szülői panaszbejelentés alapján, mely során nem találták igazolnak a bejelentésben foglaltakat. A NÉBIH minősítő ellenőrzést tartott a Széchenyi István Általános Iskola főzőkonyháján, mely során a konyha jó minősítést kapott.

A Nebuló 2024-es szakmai beszámolójából származó alábbi táblázat részletezi az ellenőrzés során tett megállapításokat.

|  | **Határozat száma, eljáró hatóság** | **Vizsgálat tárgya, helyszíne, ideje** | **Főbb megállapítások** |
| --- | --- | --- | --- |
| **1.** | PE-15/NEO/269-2/2024.  Pest Megyei Korm.hivatal, Szigetszentmiklósi Járási Hivatal, Népegészségügyi Osztály | * Szülői panaszbejelentés nyomán tartott ellenőrzés, a panasz tárgya: megszűnt az óvodai tálalókonyha, tízórai későn érkezik, ebéd elfogyasztása után a gyerekeknél hasfájás, esetenként hasmenés keletkezik, * Szigethalom Négyszínvirág Óvoda Narancs Tagóvoda (2315 Szigethalom, Rákóczi u. 145.) * 2024.01.23. | * A hatóság szakemberei helyszíni ellenőrzést tartottak az óvodában, az ott tapasztaltak alapján megállapították, hogy a megjelölt hiányosságok nem tapasztalhatók, a bejelentésben leírtak nem igazolhatók. * A konyha közegészségügyi szempontból megfelelő volt, hiányosságot, hibát nem tárt fel a vizsgálat. |
| **2.** | 5200/84540-1/2024.  NÉBIH | * Élelmiszer-higiéniai, élelmiszerbiztonsági és élelmiszer-minőségi minősítés * Szigethalmi Széchenyi István Általános Iskola, főzőkonyha (2315 Szigethalom, Thököly u. 37.) * 2024.09.06. | * A 2024. évi minősítés eredménye 80 %, azaz jó ( 4). * A szemle során feltárt hibák nagy része a dolgozói magatartás és a higiéniai ismereteik hiányosságaiból eredt, ezek megszüntetésére az élelmezésvezető azonnali intézkedéseket tett, valamint a dolgozókat soron kívüli HACCP oktatásban részesítette. A megállapításokban szereplő további hiányosságok: tárolási problémák, túlzsúfoltság, mosogatási gyakorlat hiányosságai, dokumentáció hiányosságai, eszközökön jelölési hiányosságok, amelyek miatt a pontlevonás történt. A hivatal észrevételei nyomán a hiányosságok nagy része azóta javításra került, egy részüket, amelyek beruházást igénylenek, a 2025. évi költségvetésből tervezzük megvalósítani (pl. „*élelmiszer tárolására alkalmas”* jelöléssel ellátott edények vásárlása). |



## Nobilis Humán Szolgáltató

2024-ben a Család- és Gyermekjóléti Szolgálatnál nem történt ellenőrzés. A Nobilis bölcsődei egységeiben a tárgyév folyamán összesen 5 ellenőrzés történt. Sor került egy kormányhivatali, egy népegészségügyi, valamint egy szakmai-módszertani ellenőrzésre; a Magyar Államkincstár által lefolytatott átfogó gazdálkodási ellenőrzésre, továbbá egy belső ellenőri utóellenőrzésre.

A Pest Vármegyei Kormányhivatal, mint működést engedélyező szerv, a Tipegő és a Szivárvány bölcsődékben - az éves munkarendjében meghatározottak szerint - végzett hatósági ellenőrzés során jogsértést nem tapasztalt.

A MÁK Önkormányzati Pénzügyi Szabályszerűségi Ellenőrzési Főosztálya által lefolytatott gazdálkodási ellenőrzés során az ellenőrző szerv megállapította, hogy a szolgáltató nem határidőben tett eleget a 2023. évi költségvetési beszámolóra vonatkozó adatszolgáltatási kötelezettségnek, valamint a mérlegkészítési kötelezettségének Ezeket a kötelezettségeket a szolgáltató a Szigethalmi Polgármesteri Hivatal Pénzügyi Irodáján keresztül teljesíti. Az ellenőrző szerv megállapította továbbá, hogy olyan személyt kell kijelölni az utalványozási jogkör gyakorlására, aki a kötelezettséget vállaló szerv alkalmazásában áll, továbbá, hogy kötelezettség a pénzügyi ellenjegyzést követően vállalható.

Az ellenőrző szerv által tett észrevételekre válaszul az intézményvezető kezdeményezte a jogszerű működéshez szükséges intézkedések megtételét.

A PVKH Szigetszentmiklósi Járás Népegészségügyi Osztálya által a Rákóczi utcai és a József Attila utcai ellátási helyeken lefolytatott közegészségügyi ellenőrzés nem tárt fel hiányosságot.

# Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések)

Szigethalom Város Önkormányzata a jogszabályban meghatározott, a jelen átfogó értékelés területét érintő kötelező feladatait ellátja, az ellátórendszert fenntartóként működteti, gondot fordít az intézmények költségvetési lehetőségekhez mért fejlesztésére. Továbbra is figyelemmel kíséri, hogy a lakosságszám növekedéséből milyen feladatai keletkezhetnek a jövőben. Az önkormányzat figyelmet fordít arra, hogy költségvetésének lehetőségeihez mérten úgy alakítsa és formálja az önkormányzati rendeletben megállapított támogatásokat, hogy a korlátozott források a célcsoportok leginkább rászorult tagjai számára kerüljenek allokálásra. Mivel az önkormányzati támogatások jelentős része gyermekes családokat érint, így azok anyagilag átmeneti segítséget képesek nyújtani a nehéz élethelyzetek kezeléséhez.

Szigethalom Város Önkormányzata Képviselő-testületének a települési támogatások helyi szabályozásáról szóló 6/2023. (III. 1.) számú rendelete szabályozza az önkormányzat által nyújtott támogatási formákat. Az önkormányzat által folyósított támogatások jelentős mértékben támaszkodnak a központi költségvetésre. A központi támogatások jelentős mértékű emelésére van szükség egy hathatós mértékű támogatási és prevenciós rendszer kiépítésére.

Az önkormányzat és intézményei a települési támogatási rendszeren túl megelőző, prevenciós jellegű gyermekvédelmi és gyermekjóléti tevékenységeket végez.

A szigethalmi intézmények gyermekvédelmi prevenciós tevékenysége:

* Élelmiszer és ruha adományok,
* Kincskereső karácsony,
* Táborok,
* Egyéni fejlesztő foglalkozások,
* Tantárgyi felzárkóztató foglalkozások,
* Ingyenes étkezés,
* Iskolagyümölcs és iskolatej program,
* Szakkörök,
* Erdei iskola,
* Osztálykirándulás,
* Szabadidős programok,
* Közösségépítő tevékenységek,
* Prevenciós előadások,
* Prevenció, problémák feltárása, segítségnyújtás a problémák megoldásában,
* A halmozottan hátrányos helyzetű gyermekekkel, családjaikkal való törődés,
* Családlátogatások,
* A veszélyeztetett tanulók mentális és fizikai fejlődésének nyomon követése,
* Együttműködés a gyermekvédelmi rendszer tagjaival

## Javaslatok a Nebuló részéről

A gyermekjóléti feladatok ellátásában érintett ingatlanok karbantartási munkálatai jelentős anyagi forrásokat emésztenek fel. A munkavállalók alacsony bérezése miatt állandósulni látszik a szakképzett munkaerőhiány.

A speciális étkezést (diétát) igénylők ellátása csak külső szolgáltató igénybevételével tud megvalósulni. A diétás konyha kialakításához szükséges személyi feltételek már fennállnak. A projekt megvalósításának akadálya a forráshiány.

Raktározási kapacitás növelése miatt telephely fejlesztésre van szükség.

# A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása

Szigethalom a Tököli Rendőrőrs illetékességi területéhez tartozik. A Rendőrség beszámolója alapján a 2024. évben a rendőrség 267 bűncselekményt regisztrált Szigethalom településen. A 2023. évben regisztrált 233 bűncselekményhez képest a tárgyévben 34 esettel növekedett az elkövetett bűncselekmények száma, mely nagyjából 14,5 %-os növekedést jelent.

A Rendőrség 2024-as statisztikájában nem szerepel kiskorú veszélyeztetése bűncselekmény, sem gyermekkorú és fiatalkorú bűnelkövetés.

Az áldozatsegítés terén 2021. év óta a korábbi „opt in” módszert, azaz a közvetett elérést felváltotta az „opt out” közvetlen rendszer, vagyis bizonyos bűncselekményi kör áldozatait – amennyiben hozzájárulnak – 24 órán belül bevonják az áldozatsegítő rendszerbe. Míg 2024. év első felében az összes opt-out érintettségű bűncselekmény esetén 5% volt a sértettek aránya, akik nem tilalmazták adataik továbbítását Áldozatsegítő Központ felé, addig év második felére ez az arány 27%-ra nőtt, párhuzamosan az áldozatsegítő igazolások kiállításának száma is 41 db-ról, mintegy 329%-ot emelkedve, 176 db került kiállításra.

A beszámoló alapján az iskolarendőrök az oktatási intézmények vezetőivel rendszeresen tartották a kapcsolatot. A Rendőrség tagjai a tanidőszakokban előadásokat, bemutatókat tartottak általános bűnmegelőzési, állat- és természetvédelmi, drogprevenciós, közlekedésismereti és balesetmegelőzési, vagyonvédelmi, illetve kibertérben történő bűncselekmények megelőzése körében.

A Rendőrkapitányság illetékességi területén működő tanintézmények közül 2024. évben a Szigethalmi Gróf Széchenyi István Általános Iskola együttműködési megállapodást kötött a Pest VMRFK-val, így 2024. évtől az intézmény rendelkezik iskolaőrrel. Az iskolaőri tevékenység ellátása során kiemelt vagy rendkívüli esemény nem történt az intézményben.

2024. évben Szigethalom Város Önkormányzat Képviselő-testülete 2024. június 1. és 2025. május 31. közötti időszakra 1.500.000 Ft. támogatást szavazott meg, és a Pest Vármegyei Rendőrfőkapitánysággal szerződést kötött meghatározott feladatok végrehajtására a település közrendjének és közbiztonságának fenntartása, javulása érdekében. A támogatás összegét a Rendőrség közterületi járőrözésre fordította, kiemelt figyelemmel a közlekedési rend fenntartására a piac környékén, a Duna sor közlekedésének ellenőrzésére, a Jókai téri és Iskola utca játszóterek rendszeres ellenőrzésére. A lakossági bejelentések alapján a játszótereken jellemzően fiatalkorúak csoportja rontja a rendet.

# A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).

Az Önkormányzat és a Család- és Gyermekjóléti Szolgálat hagyományosan jó kapcsolatot ápol egyházi és civil szervezetekkel, magánszemélyekkel, akik tevékenységükkel nagy segítséget nyújtanak az intézmény munkájában, programok, rendezvények színvonalas lebonyolításában, pénzbeli és tárgyi adományozással. A civil szervezetek és egyénileg a lakosság is megmozdul a szolgálat által szervezett karitatív tevékenységekben. Részt vesznek adománygyűjtésekben, élelmiszerosztásokon, prevenciós programokon, segítőként a város programjain.

Szigethalom, 2025. május 20.

Fáki László polgármester